Kinderkerk Lesreeks: Jeug Alpha |
algoagemeenskapskerk / 02/05/2020
Lesreeks: Junior Jeug Alpha
Ons het die Jeug Alpa reeks so paar jaar gelede vir ons Senior groep vertaal, en het die wonderlike uitdaging gehad om dit op 'n eenvoudige manier vir die kleintjies te verwerk.
Sessie 1: Die nou en die wye pad
Die les begin met 'n ysbreker waar die kinders "famous people" moet identifiseer, asook 'n prentjie van Jesus.
Daarna speel die kinders drie speletjies met sleutels, want Jesus is die sleutel na die hemel. Hy is die Weg, die Waarheid en die lewe, niemand gaan na die Vader, behalwe deur Jesus nie.
2. JUNIOR JEUG ALPHA – Sessie 2 – Wie is Jesus
Sessie 3: Hoekom moes Jesus sterf?
In hierdie les word die drie in een 'outfit' ysbreker gedoen om die konsep van die Drie-Eenheid aan hulle te verduidelik aan die hand van Markus 1:9-11.
Die deeg demonstrasie met water, meel en sout word gedoen om die Drie-Eenheid verder aan hulle te verduidelik.
Elke groep kry 'n uitdeelstuk met vrae oor klippe op die maan, geskenke in geskenkpakkies, en of ons hartjies reg in ons lyfies inpas.
Hierdie les kan oor twee weke gedoen word, afhangende van hoeveel tyd jy tot jou beskikking het.
Dis 'n baie praktiese les met ysbrekers en illustrasies om die doel en belangrikheid van gebed aan die kleintjies te verduidelik.
In hierdie les word 'n klomp ysbreker speletjies gespeel met die doel om aan die kinders te verduidelik dat Bybel lees jou geestelik fiks maak, dit maak jou sterk en jy het dit soos kos nodig om deur 'n dag te kan kom.
Sessie 7: Wie is die Heilige Gees, en wat doen Hy?
In hierdie les kyk ons na Wie die Heilige Gees is, en wat Hy doen. Hierdie is 'n redelike lang les wat oor twee weke gedoen kan word.
Sessie 8: Die Heilige Gees – Ons Lewens, Sy Huis
In hierdie les leer die kinders deur middel van speletjies en demonstrasies dat die Heilige Gees in elkeen van ons bly, as Jesus ons Verlosser is. Ons lewens is Sy huis.
In hierdie les gesels ons oor hoe ons as kinders van Jesus in 'n wêreld moet leef waar daar mense is wat verkeerde dinge doen, en wil hê dat jy ook verkeerde dinge moet doen. Die kinders leer dat wanneer ek my hart vir Jesus gee my lewe anders as voorheen moet lyk.
Sessie 10: Hoe kan ek die bose weerstaan – Wapensrusting
In hierdie les kyk ons na hoe ek die bose kan weerstaan, en ons gebruik die Wapenrusting om dit vir die kinders te verduidelik.
Sessie 11: Hoekom en hoe moet ek ander vertel?
In hierdie les leer die kinders dat God vandag nog mense genees. Ons het iemand uit ons eie gemeente wat daaroor getuig. Daarna kry die kinders kans om vir iemand wat siek is te bid.